12.6.2014 Jurnalul Oficial al Uniunii Europene L 172/1 II (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) NR. 620/2014 AL COMISIEI din 4 iunie 2014 de stabilire a standardelor tehnice de punere în aplicare cu privire la schimbul de informații dintre autoritățile competente din statul membru de origine şi din statul membru gazdă, în conformitate cu Directiva 2013/36/UE a Parlamentului European şi a Consiliului (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2013/36/UE a Parlamentului European și a Consiliului din 26 iunie 2013 cu privire la accesul la activitatea instituțiilor de credit și supravegherea prudențială a instituțiilor de credit și a firmelor de investiții, de modi- ficare a Directivei 2002/87/CE şi de abrogare a Directivelor 2006/48/CE și 2006/49/CE (), în special articolul 50 alineatul (7), întrucât: (1) Pentru a asigura o cooperare eficientă şi în timp util între autoritățile competente din statul membru de origine şi din statul membru gazdă, schimbul de informații ar trebui să funcționeze în ambele sensuri, în limita competen- țelor de supraveghere respective ale autorităților în cauză. Prin urmare, ar trebui stabilite forme, modele și proce- duri operaționale standard, inclusiv termene, pentru schimbul de informații în condiții normale de activitate şi în situațiile de criză de lichiditate. De asemenea, ar trebui stabilite frecvențe armonizate și date-limită de transmitere armonizate pentru informațiile care urmează să fie schimbate în mod regulat, care să prevadă un schimb de infor- mații bianual sau anual. Totuşi, pentru a se asigura faptul că informațiile care fac obiectul schimbului de infor- mații sunt cele mai recente, autoritățile competente ar trebui să facă schimb de informații cât mai curând posibil, fără a mai aştepta expirarea datelor-limită de transmitere. (2) Fără a aduce atingere procedurilor privind schimbul standard de informații stabilite în prezentul regulament, auto- ritățile competente din statul membru de origine sau din statul membru gazdă ar trebui să se informeze reciproc şi fără întârzieri nejustificate cu privire la orice situație care ar putea afecta stabilitatea financiară sau funcționarea unei sucursale şi să furnizeze toate informațiile esențiale şi relevante privind situația respectivă. (3) Având în vedere diferențele în ceea ce priveşte dimensiunea, complexitatea și importanța sucursalelor care își desfăşoară activitatea în statele membre gazdă, este important să se aplice principiul proporționalității în privința schimbului de informații. În acest scop, necesitatea ca autoritățile competente din statele membre gazdă să primească o gamă mai largă de informații în cazul în care aceste autorități sunt responsabile pentru sucursalele identificate ca fiind semnificative, în conformitate cu articolul 51 din Directiva 2013/36JUE, ar trebui să se reflecte în formele, modelele şi frecvențele utilizate pentru a face schimb cu aceste informații. (4) Pentru a garanta transmiterea eficientă a informațiilor către persoanele relevante, precum şi confidențialitatea informațiilor, autoritățile competente ar trebui să stabilească, să își transmită şi să actualizeze periodic lista persoa- nelor de contact. (5)  Schimbul de informații dintre autoritățile competente din statul membru de origine și din statul membru gazdă nu se limitează la tipurile de informații menționate la articolul 50 din Directiva 2013/36/UE și, așadar, la tipurile de informații menționate în prezentul regulament. În special, Directiva 2013/36/UE stabilește dispoziții separate () J0L176,27.6.2013,p. 338.